經數:一七六四

經名:大般涅槃經義記卷第九

頁數:八六一

上	欄

二. 於中*具就帝釋辨之. 帝釋胡語. 此□名

爲能作天主. □尸迦者是其本姓. 過去世時

波羅[&FFFF]#國有波羅門. 姓□尸迦. 好修福業. 與

其同友三十二人共爲邑義. □尸命終爲□

利王. 餘爲輔臣. 佛依本姓呼爲□尸. 於中或

有從寶從幢種種寶名之. 云何無量義說無量

名牒問第三*具就佛論. 具八知者佛知生死

無常與苦無我不淨. 知涅槃法常樂我淨名

爲八智. 亦可更有. 文中不列. 義不盡者. 下重

論之. 復有一義說無量名重牒前門. 如陰一

義. 亦名陰者當義施名. 餘皆傍立. 亦名倒者

能生倒心故名爲倒. 如五1塵境生欲. 亦名諦

者有漏五陰是苦集諦. 無漏五陰是其道諦.

名四念者色陰身念. 受陰受念. 識陰心念. 想

行法念. 名四食者段食是色. 故色陰中有其

段食. 識陰識食. 行中具有思食觸食. 受想不

論. 四識住者有漏陰中除識一種. 自餘四陰

爲識所依. 名四識住. 亦名有者所謂三有二

十五有. 亦名道者所謂六道. 亦名時者現生

後時. 亦可是其生住滅時. 名衆生者因中說

果亦名爲世. 第一義者相名世諦. 體名第一.

名三修者色名身戒. 餘四名心. 名因果者善

惡五陰說爲集因. 報陰名果. 名煩惱者有漏

五陰從煩惱生. 能生煩惱故名煩惱. 名解脫

者無漏五陰. 三世2轉輪名十二因緣. 集成假

人名聲聞等. 三世分異名過去等. 是名結之.

此初類竟下擧廣略淺深爲類. 如來爲生

廣中說略略中說廣以爲一門廣略不定第一

義諦說爲世諦世諦說爲第一義諦復爲一門

中	欄

淺深不定. 云何名爲廣中說下釋顯初門. 云

何第一說世諦下釋顯後門. 如汝得法故名

阿若□陳如者. 阿之言無. 若之言智. 陳如是

姓. 證無成智故名無智上來擧類. 下約顯

法. 句別有四. 一順明如來隨人不同差別異

說名知根力. 二反明定說不具根力. 謂於向

前所諍義中作定說者不稱物機. 是故不名

具知根力. 三重顯初句明隨人別不得定說.

於中初明所化衆生受法各異. 先喩後合. 喩

中象負非驢勝者喩明菩薩所受行法二乘不

堪. 下合可知. 次明如來隨之異說. 何以下釋.

四若使下顯前第二明佛定說不具根力自

下第三約人擧類. 於中初約五種惡人以擧

其類. 是故我先告舍利下約就利鈍二人擧

類. 前中有三. 一擧昔言明五衆生不應還爲

說五種法. 問曰經說□貪衆生敎行布施乃

至癡者敎修智慧. 今以何故不信人前不讚

正信. 乃至癡前不讚智慧. 釋言隨人不同故

爾. 若人內有出世道機厭患已過. 則須當病

爲說對治. □爲說施. 乃至癡者爲說智慧. 若

無道機不厭已過則須將護. 不信人前不讚

正信. 乃至癡前不讚智慧. 二何爲故下釋前

不得爲說所以. 若說不名知根憐生. 三何以

下釋前不名知根憐生. 是人聞說起惡受苦.

是故不名憐生知根就約利鈍擧類之中初

告舍利爲利勿廣爲鈍莫略. 問曰利人堪受

名法應爲廣說. 鈍人不能攝受多法應爲略

說. 今以何故爲利不廣爲鈍不略. 釋言廣略

有其二種. 一約法分別. 辨宣多法名之爲廣

下	欄

說少稱略. 若從是義廣爲利人能多受故. 略

爲鈍者不堪受故. 二就說分別. 於一法中多

言名廣少語稱略. 若從是義. 略爲利人少言

能解. 廣爲鈍人多言方悟. 舍利次答. 後佛述

成自下第四約之顯法. 文別有四. 一牒其

所問. 玄呵諍者顚倒因緣不得正見是故不

能自利利他. 二明已隨物不得定說. 三十方

下擧他類已. 於中初明一切諸佛化生不同

故說十二. 次明十二爲他非自. 下結諸佛隨

解異說名具解力. 四佛自彰已具足根解二

種力故知人現未斷善及脫. 先牒二力. 人辨.

後結. 以具二力故名力士

上來總答. 自下第二隨問別答. 於中應先辨

其諍相. 起諍雖衆約法唯三. 一大小見異故

起諍論. 如說涅槃不涅槃等. 二就大中見別

起諍. 如說佛性卽離有等. 三就小中見別起

諍. 如說羅漢退不退等. 凡夫二乘通名爲小.

次辨釋義. 世人解諍多不以理. 學毘曇者偏

助毘曇. 學成實者偏佐成實. 此乃助諍. 何成

辨理. 和諧通取是釋義也文中先辨如來

涅槃不涅槃義. 三句釋之. 一辨諍相. 有人聞

佛應身有滅謂眞亦然. 有人聞說眞身常存謂

應同爾所以成諍. 三須論理. 理則兼通. 於眞

常存隨化有滅不得偏取. 三次釋文. 若言如

來畢竟涅槃及不涅槃是人不解雙牒總呵.

下別顯之. 先明如來爲物說滅凡聞起諍昔

爲五人說佛涅槃. 一爲諸仙. 二爲力士. 三爲

純陀. 四爲須跋. 五爲世王. 第七德中爲七人

說. 今略論五. 下明如來說不涅槃凡聞起諍.

經數:一七六四

經名:大般涅槃經義記卷第九

頁數:八六二

上	欄

爲小菩薩聞滅心退故說佛常. 愚人不解. 謂

定不滅第二次辨有我無我. 於中還初辨

其諍相. 有人聞說衆生無我. 謂呼世俗假我

亦無. 有人聞說假名之我. 便立性實所以成

諍. 次辨道理. 理則兼通. 陰合成人名爲有我.

陰別無人名爲無我. 下釋其文. 於中初明如

來說我凡聞起諍有兩復次. 文顯可知. 後說

無我凡聞起諍. 聖說無中初有比丘問佛我

義. 次佛對破. 下明比丘聞而得果. 問中世尊

云何名我問其我因. 我緣我者問其我緣. 就

佛破中無我我所總明無我. 眼者已下略顯

無義. 雖有業下廣顯無義. 於中有四. 一略就

因果以明無我. 二無捨陰下略就五陰以明

無我. 三如汝問下廣就因果以明無我. 於中

初法次喩後合. 法中初言云何我者牒其初

問. 卽是期者對問辨釋. 指報爲我. 報由結業

期會而生故名爲期. 誰及何緣相顯可知. 喩

中二手喩前業愛. 聲喩期也. 合中初言我亦

如是總合前喩. 下別合之. 衆生合聲. 業愛合

前二手相拍. 此三和合名爲我故無別我人.

四一切生下廣就五陰以明無我. 句別有三.

一明陰無我. 二諸外道下破有歸無. 明諸外

道計陰作我離陰更無. 三如幻下辨法顯無.

五陰諸行皆如幻化無常樂等故無有我. 第三

比丘得益可知第三次辨中陰有無. 先辨諍

相. 毘曇法中說除四空餘一切處定有中陰.

成實法中說一切無所以成諍. 次辨道理. 理

則不偏 . 亦有亦無. 極重惡業趣向阿鼻. 前念

人間後念已在. 中無經停則無中陰. 趣向四

中	欄

空亦無中陰. 餘皆具有不得偏取. 文中初明

如來說有凡聞起諍. 有四復次. 一說衆生三

事受身父母中陰. 第二宣說中般那含. 三說

中陰根具明了. 四說中陰形色好惡愚人聞

此謂一切有. 下明說無凡聞起諍. 有四復次.

一說五逆趣向阿鼻無其中陰. 二說曇摩趣

向阿鼻無其中陰. 三爲犢子說無中陰. 四說

無色無其中陰. 愚聞不解謂一切無第四

次辨阿羅漢人有退無退. 先辨諍1有相人宣

說一切羅漢悉皆有退. 此別師義不同毘曇.

成實宣說一切不退所以成諍. 次須論理. 理

則不偏. 是義云何. 分別有五. 一約惑分別. 煩

惱有二. 一受生煩惱. 於受生時起貪等結. 二

障道煩惱. 現起染汚妨□聖道. 彼阿羅漢受

生煩惱一向不起名爲不退. 障道煩惱得有

起義名爲有退. 二約煩惱因緣分別. 惑起有

三. 一性使不斷爲因故起. 二以不正思惟故

起. 三緣力故起. 如見女色生貪欲等. 阿羅漢

人無前二因而起煩惱名爲不退. 緣力生結

名爲有退. 謂見增上可貪境界暫爾生貪. 還

卽攝心斷之令滅. 三約道分別. 道有二種. 一

者有漏等智斷結. 二者無漏聖道斷結. 等智

斷結則有退轉. 無漏斷結則無退轉. 四約修

分別. 散亂有退. 專修無退. 五就根分別. 鈍根

有退. 利根無退. 義旣如是不得偏執. 文中初

明如來說退凡聞起諍. 有五復次. 一者爲於

懈怠比丘說退有五. 二說羅漢雖無內因不

離外緣所以有退. 三擧瞿□證成有退. 四擧

時不時二種解脫證成有退. 五擧六種羅漢

下	欄

證成有退. 退思護住勝進不動是六羅漢. 下

說不退凡聞起淨. 有二復次. 一明羅漢所斷

煩惱. 猶如□百不還爲木所以不退. 二明羅

漢於彼三種煩惱因中已斷二種故言不退.

先擧三數. 次列三名. 下明所斷第五次辨

佛身有爲無爲之義. 應先辨諍. 諍相可知. 次

論道理. 理則不偏. 是義云何佛身二種. 一共

世問身隨世生滅. 二是平等法門之身常寂

不動. 義旣兩兼不得偏執. 文中初說佛身有

爲凡聞起諍. 後說無爲凡聞起諍第六次

辨十二因緣有爲無爲. 先辨諍相. 有人一向

宣說有爲. 有人一向定說無爲. 所以成諍. 次

辨道理. 理則不偏. 是義云何. 釋有兩門. 一就

人論事. 三世流轉是其有爲. 直據因緣相生

之理. 古今常定無一念間. 而無此法是其無

爲. 第二直就因緣事中現起之者名曰有爲

在未來者現未起用說作無爲. 義旣兩兼不

得偏取. 文中初說因緣有爲凡聞起諍. 後說

無爲凡聞起諍. 於中兩義. 備如向辨. 我又一

時說十二因緣有佛無佛性相常住是初義也.

有十二緣不從緣下是後義也. 先開四門. 後

廣辨釋. 文顯可知. 雖擧四門爲取第一不從

緣生爲無爲也第七次辨心常心斷. 應先

辨諍. 諍相可知. 次須論理. 理則不偏. 亦常亦

斷相續不絶故說爲常. 運運盡謝所以名斷.

義旣兩兼不得偏取. 文相可知第八次明

五欲障道不障道義. 應先辨諍. 諍相可知. 次

應論理. 亦障不障. 不障下果能障那含及羅

漢果. 義旣兩兼. 不得偏執. 文顯可知第九

經數:一七六四

經名:大般涅槃經義記卷第九

頁數:八六三

上	欄

次辨世第一法. 欲界所攝色無色攝. 先辨諍

相. 三人起諍. 一家宣說定欲界攝. 一家宣說

定色界攝. 一家宣說定無色攝. 次須論理. 理

則不定. 亦得名爲欲界所攝. 解有三義. 一依

定說. 依於欲界電光常起名欲界攝. 二約惑

說. 依未來禪斷欲界結而未窮盡修起此法.

欲過未盡而起此法名欲界攝. 三依身說. 此

法必依欲界身起名欲界攝. 亦得名爲色界

所攝. 釋有兩義. 一依定說. 依於色界六地禪

起名色界攝. 二約惑說. 欲界愛盡色愛未盡

修起此法名色界攝. 亦得名爲無色界攝. 論

宗不同. 若依毗曇唯約惑說. 無色界結未斷

未盡修起此法. 是故名爲無色界攝. 若依成

實解有兩義. 一依定說. 依無色定亦得修起.

故從所依名無色攝. 二約惑說. 義同毗曇. 義

旣如是不得偏執. 經文之中先就欲界明說

起諍. 我經中說未離欲界未得解脫. 猶如欲

界修第一法. 三種義中偏就第二約惑說也.

凡聞不解謂定欲界. 次就色界明說起諍. 我

說[&FFFF]#頂至世第一在於初禪至第四者. 兩種

義中偏就初門依定說也. 愚聞定謂色界所

攝. 下就無色明說起諍. 我說外道先已得斷

四禪煩惱修集[&FFFF]#頂至世第一觀四眞諦得那

含者. 義同毘曇偏約惑說. 凡聞不解定謂無

色. 所以成諍第十次辨布施之義. 先辨諍

相. 有人宣說典唯是意. 有人宣說是五陰性.

次須論理. 主唯是意. 眷屬五陰. 文中初先說

施是意凡聞起諍. 說施四種汎以通擧. 次辨

後結. 前三是淨. 下明愚人聞說有信名爲淨

中	欄

施謂施唯意. 下明說施是其五陰凡聞起諍.

先擧五數. 次列五名. 下總結之. 五中色力及

與辨才是其色陰. 安樂受陰. 命則不定. 依如

毘曇別有非色非心命根是行陰收. 地持論

等亦同此說. 成實法中色心相續名之爲命.

則五陰攝. 愚人聞此便言五陰皆是施體第

十一門辨三無爲有無之義. 先辨諍相. 毘曇

法中說三無爲一向是有. 以是有故若人謗無

便得大罪. 又復無法則不生心. 三無爲法爲

心所緣. 得生心故明知是有. 成實法中說爲

定無. 以謗無故所以得罪. 以謗不有. 又彼論

中無亦生心. 如緣鏡像夢中事等□是無法

亦得生心. 云何不生. 諍相如是. 次辨道理. 理

則無偏. 亦有亦無. 望有爲法彼一向無. 如甁

破已更何所有. 望理論之得名爲有. 除事始

有. 非是本來自體無故. 故地持云有爲無爲

名之爲有. 無我我所名無有也. 理旣如是. 不

得偏取. 文中初明如來說無凡聞起諍. 我說

涅槃離煩惱等明其數滅無爲是無先法後

喩. 言虛空下明其虛空無爲是無. 初先正辨.

譬如已下卽事顯之. 非智緣下明非數滅無

爲是無. 初先正辨. 如其有下破有成無. 愚人

聞此謂無無爲. 下明說有凡聞起諍. 於中先

明數滅是有. 可以言論名爲章句. 爲心遊履

名爲1是路. 所歸中極名畢竟處. 得之安穩名

無所畏. 爲人習學名爲大師. 爲道所剋說爲

大果. 爲智窮證名畢竟智. 爲心所安名爲大

忍. 常寂不動名爲三昧. 果德分齊名爲法界.

能除一切生死憔渴說爲甘露. 非凡能證故曰

下	欄

難見. 此直明有. 若說無下擧謗顯有. 眼不牢

下明其虛空無爲是有有人未得須陀已下

明非數滅無爲是有. 忍法已去更不退轉無

復重墮三塗之義. 是故無量三惡道報. 至此

忍時皆非數滅. 上來明有. 愚人聞此謂一向

有. 所以成諍第十二門次辨色法是四大

造非四大造. 先辨諍相. 具論有三. 一依佛陀

提婆所說. 色卽四大無別造色. 二依毘曇. 四

大是本名爲能造. 餘靑黃等是其所造. 此當

毘曇. 三依成實. 四大是假色香味觸四塵集

成不造諸色. 今此文中偏擧前二. 第三不論.

諍相如是次辨道理. 四大有二. 一實. 二假. 堅

濕煖動四觸爲大名之爲實. 所依大地河池

之水草木火等攬諸塵成說爲假名假名四大

不造諸色經論大同. 實觸四大望於諸色亦

造不造. 是義云何. 色香味觸同一體性互相

集成. 如海十相同體相成. 所言四大卽四塵

中觸塵所收. 彼雖同體. 隨義別分. 四大是本

說之爲體. 餘者是末說之爲相. 體則如鏡. 相

則如彼鏡中之像. 以同體故體外無別. 色法

可造名無造色. 此異毘曇. 體相別故. 依體相

現名有造色. 異於初諍. 義旣兼通不可偏取.

問曰四塵同體相成. 何故偏說四大爲本. 釋

言色法以□爲性. 以觸對故色性名□. 故以

堅濕煖等四觸爲諸色本. 文中初明說大爲色

凡聞起諍. 文別有三. 一敎跋波觀色斷愛. 二

跋波問色. 如來爲說四大名色. 就本以指. 自

餘四陰心法難彰非名不顯. 就詮立目說之

爲名. 三明愚人聞之起諍. 下說造色凡聞起

經數:一七六四

經名:大般涅槃經義記卷第九

頁數:八六四

上	欄

諍. 譬如因鏡則有像現立喩明造. 色亦如是

因四大故則有造色合喩明造. 色合彼像. 四

大合鏡. 下明所造. 言粗細者是所造色. 大物

名粗. 小物稱細. 此粗與細毘曇不說. 言□滑

者是所造觸. 靑黃赤白長短方圓及與斜角

復是造色. 輕重寒熱及與飢渴復是造觸. 寒

者毘曇說之爲冷熱者毘曇造觸中無. 當應

地1大增强爲熱與冷相對. 煙雲塵霧復是造

色. 依如毘曇更有高下. 光影明闇正不正等

□是造色. 此中略無. 是名總結. 猶如響像借

喩顯之. 能造四大如鏡如谷. 所造之色如響

如像. 下明弟子不解起諍第十三門明無

作戒是色非色. 先辨諍相. 毘曇法中說無作

戒一向是色四大所造. 成實法中一向說爲

非色非心. 諍相如是. 次辨道理. 小乘所受無

作之戒亦色非色是其色法故名爲色. 而非

色事故曰非色. 是義云何. 所受是其身口2止

業從身口生防禁身口故名色法. 此直受得.

遮暇之法如結界處. 亦如僧暇未有事相故

非色事. 大乘所受是色心法非色心事. 大乘

通受防心戒故. 今且論小. 義旣如是. 人聞色

法卽便取之以爲色事. 所以不解. 聞非色事

便取以爲非色心法亦是不解. 文中初先說

戒爲色凡聞起諍. 句別有五. 一菩提王子說

心爲戒. 若發惡心則便失戒. 二如來對破說

戒爲色. 以是色故其心唯在惡無記中猶名

持戒. 三王子請問. 以何因緣名無作色. 四如

來爲解. 非異色因又復不作異色因果. 以是

因緣名無作色. 此相微隱. 三義釋之. 一約方

中	欄

便報色辨異. 非異色因不同報色. 方便之色

依於報起而不同報故名異色. 報色是彼異

色家本名異色因. 戒不同彼是以言非. 道言

不作異因果者明戒不同方便之色. 方便之

色依報色起. 是向異色因家之果. 無作異彼

故言不作異色因果. 二約方便因果辨異. 方

便之色別報稱異. 此異色中受戒方便名異

色因. 作戒之體名異色果. 無作異彼故非異

因不作異果. 三約方便受持辨異. 方便色中

受戒名因. 身口作持名異色果. 無作異彼故

非異因不作異果. 不同此等名無作色. 雖有

三釋. 第二應善. 受法相望以辨異故. 此第四

竟. 五因聖說凡聞起諍. 下說非色凡聞起諍.

戒者卽是遮止惡法正明非色. 方便要期發

得遮暇心口之法未是事相故名非色. 若不

作惡是名持戒擧持顯受. 下明弟子聞說起

諍第十四門明有心數無心數義. 先辨諍

相. 毘曇法中宣說同時別有諸數. 與心別體.

相應造緣. 成實法中唯說一心. 隨用先後分

爲多數. 不說同時別有諸數. 佛陀提婆所說

亦爾. 次辨道理. 理則心法. 亦得有數亦得無

數. 是義云何. 分別有二. 一粗細分別. 心有三

重. 一者事識謂六識心. 二者妄識謂七識心.

三者眞識謂八識心. 彼事識中一向有數. 諸

心心法各各別故. 眞識之中一向無數. 一切

心法同一體故. 故維摩云離一切數心如虛

空. 妄識之中粗有細無. 是義云何. 彼妄識中

義別六重. 如馬鳴說. 一無明住地二者業識.

依前無明不覺妄念忽然而動動故名業. 三

下	欄

者轉識. 依前業識心相漸粗轉起外境. 四者

現識. 依前轉識所起妄境應現自心. 五者智

識. 於前現識所現法中分別染淨違順等別.

六相續識. 向前智識所取之法3漂鼓自心. 心

隨妄境相乘不斷名相續識. 六中前四心想

微細. 不說心外別有諸數共心相應. 故論說

爲不相應染. 後二色粗心與數別. 共心相應.

故論說爲心相應染. 此是第一粗細分別. 二

就事識隨義分別. 亦有亦無. 唯一知性隨用

分多. 非令心外別有諸數. 故言非有. 譬如一

金作種種器. 非是金外別有器體. 隨用別分

相行受等各守自相得言有數. 如金與器非

無差別. 金器雖別時無先後. 心法如是今此

且就事識論之. 事識之中義旣如是. 人聞不

解偏執成諍. 聞說心外無別諸數便言定一.

聞說有數便言與心□然別體若言定一. 金

時應當無其諸器. 若言定別器應非金. 心法

一異准此可知次釋其文. 文中初說心法

相卽凡聞起諍. 就所說中文別有三. 一明聖

人報身五陰從無明生. 二將聖類凡凡亦如

是. 三就凡中明其心法展轉相心更無別數.

今此所明十二因緣少異餘處. 異相如何. 餘

處所辨過去因中彰無明行. 今此具論無明

愛取及與行有. 又復餘處現在果中說識名

色六入觸受. 今此唯說受及名色. 又復餘處

現在因中說愛取有. 今此通說無明愛取及

與行有. 又復餘處未來果中說生老死. 此說

受觸識與六入. 十二因擧齊通三世. 隱顯互

論皆得無傷. 文中先別. 後結結之. 別中先明

經數:一七六四

經名:大般涅槃經義記卷第九

頁數:八六五

上	欄

過去之因. 從無明生愛當知是愛卽無明者.

無明之心對境深著卽名爲愛. 是故此愛卽

是無明. 從愛生取當知是取卽無明愛者. 卽

前愛心取著境界卽名爲取. 體性不殊是故

此取卽無明愛. 從取生有是有卽是無明等

者. 卽前取心起業名有. 是故此有卽無明等.

次論現果. 從有生受卽行有者. 此名識支以

之爲受. 識支卽是現報之體. 從因納得故名

爲受. 卽前有支轉爲此受. 是故此受卽前行

有. 亦應卽前無明愛等. 就近言之. 從愛因緣

生名色者受增爲名. 所託精血說之爲色. 從

受生於無明愛取有及行者. 從現報受起後

因也. 從受因緣生受觸識六入等者. 從現報

識轉起未來生死果也. 亦應宣說名色卽受.

乃至宣說六入卽受. 以下結中說受卽於十

二支故略而不論. 上來別擧. 是故受支卽十

二緣總結無別. 受心向前卽於過去無明愛

等. 向後 卽於名色等故卽十二支下明如

來說有心數凡聞起諍. 就所說中具應明其

過因現1過現因當果. 而此文中略無當果. 辨

過因中初言眼色明欲四法生眼識者. 雖擧

四法爲取惡欲爲無明支. 欲卽無明正顯其

相. 此是過去無明支也. 欲性心時卽名愛者

過去愛也. 愛緣取者過去取也. 取緣業者過

去行也. 此言略少. 若具應言取緣有者名之

爲業. 次明現果. 業緣識者生現識支. 識緣名

色起名色支. 名色緣六入者起六入支. 六入

緣觸起現觸數2名觸. 下依此觸生諸心法. 觸

緣想受起現受支通想說之. 觸緣愛者起現

中	欄

愛支. 觸緣信進定慧等法起現有之. 如是等

法因觸而生. 然非觸者結明其異. 由言非觸

故諸弟子執有別數第十五門辨明五有六

有之義. 先辨諍相. 有人一向宣說五有. 有人

說六所以成諍. 次辨道理. 五六不定. 合則說

五. 開分說六. 言其六者惡有三品. 上生地獄.

中生畜生. 下生餓鬼. 善亦有三. 上善生天. 中

善生人. 下生修羅. 言其五者. 依毘曇等修羅

是鬼攝入鬼道. 法念經中攝入鬼畜. 羅○

修業是師子兒攝入畜中. 3伽陀經鬼畜及天

三趣所攝故但說五. 義旣如是不得偏執. 文

中初言說一有者總之唯是一有爲果. 或說

二者善道惡道. 三謂三界. 四謂四生. 五謂五

趣. 六謂六道. 所言七者謂七識住. 欲界人天

合之爲一. 初禪爲二. 二禪爲三. 三禪爲四. 空

處爲五. 識處爲六. 無所有處以爲第七. 此之

七處心識樂安故名識住. 問曰何故不名受

住想行住等. 釋言住義理實齊通. 識是心王

是故偏說. 問曰欲界有三惡道. 何故不說. 論

言三惡有苦煎迫識不樂安是故不論. 又問

色界具有四禪. 彼第四禪何故不說. 論言彼

處有無想定殘害心識識不樂居故非識住.

又四禪中有淨居天趣入涅槃不欲久安故非

識住. 問曰無色有四空處. 非想一地何故不

說. 論言非想有滅盡空亦殘心識識不樂安

故非識住. 所言八者謂八福生. 人中富貴卽

以爲一. 彼六欲天復以爲六. 初禪已上合之

爲一. 故合有八. 亦可地獄鬼畜修羅幷人

爲五. 及三界天合爲八也. 所言九者九衆生

下	欄

居. 欲界人天合之爲一. 初禪爲二. 三禪爲三.

三禪爲四. 無想天處以爲第五. 加四空處合

以爲九. 問曰向前七識住中不說無想及非

想天. 今以何故說爲生居. 釋言此義殘害心

識故非識住. 不滅衆生是故說爲衆生居矣.

又問三惡何故不說. 衆生同厭爲是不論. 第

四禪中除無想天餘有八天. 衆生樂住何故

不說. 雜心釋言彼四禪中有五淨居樂心涅

槃不欲久住. 是故不說爲衆生居. 餘有福生

福愛廣果. 或心淨居或心無色或心涅槃不

欲久住. 是故不說爲衆生居. 二十五有如上

辨列. 所說如是. 弟子不解. 隨別異執. 所以成

諍第十六門諍其五戒及與八戒具不具得.

餘對皆悉共諍一法. 今此乃於二種法中別起

二諍. 4拷實具論. 五戒門中別有兩諍. 八戒

亦爾. 五中二者. 依如毘曇五戒要須具受乃

得. 但就持中或持一者名爲一分. 持二戒者

名爲少分. 持三持四名爲多分. 備持五戒名

爲具足. 不畜妻者名爲斷□. 若依成實及大

智論分受亦得. 受一戒者名爲一分. 受二小

分. 受三受四名爲多分. 全受名具. 加不畜妻

名爲斷□. 今此偏擧成實一諍. 毘曇所立略

而不擧. 道理如何. 受五戒者亦有分得不分

得義. 是義云何. 受五戒時先歸三寶. 歸三寶

時具得5成體名爲具得. 如昔比丘三語得戒.

後列戒相. 問能時不別擧別問. 若堪持者答

言能持. 若不堪者答言不能. 約就此時名不

具得義旣如是. 毘曇法中聞三歸時全得戒

體. 便言戒相亦不分得. 所以成諍成實法中

經數:一七六四

經名:大般涅槃經義記卷第九

頁數:八六六

上	欄

聞列戒相隨堪分受. 謂體亦爾所以成諍. 文

中有三. 一釋摩男請問如來優婆塞義. 如來

爲解. 二摩男重請一分之義. 如來爲釋. 三人

聞起諍. 五戒之義廣如別章. 此應具論. 就八

戒中准依餘論具有兩諍. 毘曇所說八戒必

須一日一夜具受乃得不得增減. 成實所說且

言日夜多少皆得. 今此偏擧毘曇一諍. 成實

不論. 道理如何. 八戒齋中亦有具得不具得

義. 若論受齋局唯在於一日一夜名爲具得.

一日一夜是齋分故. 若直受戒時分不定名

不具得. 義旣如是. 毘曇法中聞齋日夜謂戒

亦所以成諍. 成實法中聞戒不定謂齋亦

爾所以成諍. 文中迦○初擧己說問佛是非.

次佛爲辨. 或一日等但得戒善不名得齋. 一

日一夜方成齋故. 下明弟子不解起諍. 八戒

之義廣如別章. 此應具論第十七門犯重

失戒不失戒義. 先辨諍相. 有人宣說犯重失

戒有言不失. 次辯道理. 亦失不失. 失其受力

故名爲失. 不失受體名爲不失. 猶如□種無

力有體. 義旣如是. 不須偏執. 文中初明犯重

之過凡聞起諍. 後說犯重但名汚道凡聞起

諍. 羅漢比丘名畢竟到. 見道已上名爲示道.

示猶見也. 七方便人名爲受道. 外凡造過名

爲汚道第十八門明二乘人有得作佛不作

佛義. 先辨諍相. 諍相可知. 次須論理. 亦作不

作. 守小不作捨小便作. 義旣兩兼. 不得佛執.

文先明作. 言一乘者乘行一也. 言一道者道

法一也. 言一行者是乘體也. 言一緣者道法

體也. 法是行緣故名爲緣. 據大攝小. 其唯一

中	欄

故皆當作佛. 愚聞不解. 便言定作. 如來復說

須陀洹等得小涅槃. 愚人不解. 便言二乘定

不作佛第十九門辨明佛性卽離之義. 先

辨諍相. 有人宣說五陰之相卽是佛性. 有人

說離. 次須論理. 理則佛性不卽不離. 實不

同相故言不卽. 相實是性非1令相外名爲不

離. 義旣如是. 不得偏執. 文中但明說性不卽

凡聞起諍. 不離一邊略而不擧. 若欲更辨不

異後門爲是. 不說. 明不卽中有四復次. 一說

性六事人謂定離. 二說性如空人謂定離. 三

說性如似宅中寶藏人謂定離. 四說犯禁及

闡提等皆有佛性人謂定離第二十門明闡

提等有性無性. 先辨諍相. 有人宣說衆生定

有. 有言定無所以成諍. 次須論理. 理則不定.

生死身中卽無佛果名爲不有. 不無佛因說

爲不無. 又如下說四種佛性. 一闡提人有不

義陰及理佛性名爲不無. 無善五陰及佛果

性名爲不有. 文中有三. 一佛說有性我說衆

生卽佛性等法說明有. 次喩後合. 二如我爲

王說□□下佛說性無. 先喩後合. 三明衆生

聞之不解作種種說或有或無第二十一門

有十方佛無十方佛. 先辯諍相. 有人聞說一

國. 無有二佛俱出. 便言一向無十方佛. 有人

宣說有有十方佛. 次辯道理. 初非後是. 文中初

說一國無二人聞起諍. 後佛宣說有十方佛

不彰起諍. 以當理故

上來別答. 如是諍論是佛境界是第三段結

嘆顯深令人仰推若人於是生疑心下是第

四段明其愚智取捨得失令人捨著若人生

下	欄

疑猶能□壞無量煩惱如須彌山捨著得也.

擧劣顯勝. 疑有二種. 一是邪見前方便疑. 唯

增情惑不能破結. 二是解心前方便疑. 能破

決定邪見煩惱. 今據後門是故說疑能破煩

惱如須彌矣. 疑者猶能□壞無量邪執煩惱

如須彌山肉正見者. 若於是中生決定下取

著失也. 於中決定是名執著總顯其過迦

葉白下問答廣辨. 有九問答. 前八問答明斷

善根. 後一問答明生善垠. 就前八中初二問

答明執著義. 次四問答明疑惑義. 後二問答

明疑及著斷善根義就明著中初一問答明

執著相後一問答明著善惡. 文顯可知就

明疑中迦葉初言如是人者本自不疑云何說

言不壞疑網乘前爲問. 佛前說言執著之人

不壞疑網故名不善故今問之. 此人由來於法

不疑云何不壞. 下佛答之. 夫不疑者於正義

中心不決了卽是疑也第二迦葉乘言重問.

若執著人於法不疑卽名疑者. 有人決謂須

陀洹人不墮惡道. 是人亦應名著名疑. 下佛

答之. 是可名定不得名疑對問略釋. 下廣釋

之. 初先明疑. 後顯不疑. 就明就中初三譬喩

廣顯疑相. 一切衆生先見二物. 後更生疑結

成疑義. 何以下釋. 於二物中心不決了所以

生疑. 我亦不下□對前疑以顯不疑我於須

陀無二說故彼人不疑第三迦葉乘言重問.

如佛所說要先現見然後疑者牒佛前言. 有人

未見亦復生疑總□佛語. 下別顯之. 何等徵

問. 所謂涅槃就法以辨. 一切衆生從本以來

不見涅槃亦復生疑明不由見. 譬如有人路値

經數:一七六四

經名:大般涅槃經義記卷第九

頁數:八六七

上	欄

濁水喩說以顯. 下佛答之. 先解其法. 後釋其

喩. 法中涅槃卽是苦斷非涅槃者卽是苦也直

立道理. 一切生下明人皆由先見生疑非不先

見. 見有二種總以標擧. 見苦非苦列其二名.

苦非苦者卽飢渴等辨其二相. 下明衆生因見

生疑. 見已生疑當有畢竟離是苦不正明生

疑. 是故下結. 下釋其喩. 先牒問辭總非不然.

何以下釋. 是人先於餘處見水有淺有深. 是

故於此未到之處而生疑心. 不知爲當同於

昔淺爲同舊深第四迦葉乘言重問. 是人

先見深淺水時已不生疑. 何故於今而復生

疑. 下佛答之. 本未行處心不決了是故生疑

下二問答明疑及著斷善根中初一問答出

疑著人. 是誰問也. 斷善答也後一問答正

明斷善. 世尊何人能斷善根乘前請問. 下佛

答之. 初先略答. 離是四下隨別廣答. 若有深

見無因果下總以結之. 略中總明□慧利根

善能分別簡利異鈍. 遠離1友等簡惡異善. 良

以不能近友聞法正思修行故斷善根. 如是

能斷總以結之廣中有四. 一謗無施. 二謗

無父母. 三謗無因果. 四謗無聖人. 謗無施中

有六復次. 一明無施若有施者. 現行施時捨

財爲因. 未來還應得無財果. 二施者受者財

物無常故無布施. 三施主施人色力壽命安

樂辨才. 受者受已作善惡業. 所作善惡施主

不得. 明知色力壽命等果施者不得. 於中初

法次喩後合. 下結無施. 四施物無記明無善

果. 五施者是意無見無對. 非是色法云何可

施. 六施佛像命過父母. 無受施者云何有報

中	欄

第二謗無父母之中有六復次. 初直設難.

若言父母是衆生因則應常生. 以不常生明

知父母非衆生因. 二若言父母是衆生因因

無缺少. 所生之子一人應具男女二根. 然無

具者明知非因. 三眼見衆生不似父母明知

非因. 四衆生父母同於四無明知非因. 先擧

四無. 次明父母同彼四無. 下就設難. 若言是

因父母死時子不必死明知非因. 五有化生

及濕生等明知父母非衆生因. 六擧諸鳥得

身各異明知非因第三謗無因果之中有三

復次. 一現見世人行善有苦造惡得樂明無果

報. 二謬引聖說. 有人修善墮墜三塗. 有人行

惡上生人天. 明無果報. 三擧聖人所說不定

證無果報第四謗無聖人之中有九復次.

一有煩惱時道 不能壞. 無煩惱時道則無用.

明無聖人. 先總說無. 何以故下破有成無. 於

中先明有煩惱時道不能破. 後明無時道無

所用. 下牒結無二人不齋得明知無道. 於

中三句. 一明十二因緣齋等. 二八正下徵道

同之. 三而今下以不齊得證成無道. 此是第

二三聖人猶有共凡夫法證無聖道. 謂飮

食等四以聖人猶有煩惱業苦不盡明無聖

人. 於中先明聖有煩惱聖人受樂明有貪也

亦罵辱等明有瞋也. 復有嫉□及□慢等受

於苦樂明聖有苦. 作善惡等明聖有業. 是因

緣下結無聖人. 若有道下難無聖道五道

性多憐不應待人修習方得. 待修方得明無

聖道. 於中有五. 一明聖人法多憐愍. 二何故

下明憐由道. 三若道性憐下徵破須修. 四如

下	欄

其無下難道非憐. 五結無聖道. 此是第五

六不同四大令人齊得明無聖道. 於中初明

四大齋等. 若有聖下徵道同大. 然今已下不

同證無七就涅槃一異徵無. 文別有六. 一

就一設難若諸聖人有一涅槃當知無聖正徵

令無. 何以下釋. 常法無得無可取捨故無聖

人. 二就多設難. 若諸聖人涅槃多者道則無

常正徵顯過. 何以下釋可數法故. 三重就一

設難. 涅槃若一一人得時應一切得. 四重就

多設難. 涅槃若多則是有邊云何名常. 第五

雙就一多設難. 若涅槃一解脫是多如蓋是

一牙. 舌是多是義不然雙牒以非. 何故下釋.

隨一一人所得各異非一切得則是有邊. 邊

則無常云何得名爲涅槃乎. 涅槃若無誰爲

聖人. 六是故下結無聖人. 此是第七八道

不假緣應一切得不一切得明無聖道. 於中

初明道非緣得. 何故一切不作聖人約法徵

人. 若一切下以不齊得結無聖道九難破道

因成無聖道. 於中先擧二種道因. 謂聞及思.

修卽是道故不擧修. 下就設難. 先難有因. 此

二因緣若有因生所從因緣復從誰生. 如是

展轉有無窮過. 下難無因. 若此二事不從因

生一切衆生何故不得前略次廣. 下總結

之. 若有深見無因無果能斷信等正結斷善

下辯其相. 非愚非天非三惡趣破僧亦爾類

以顯之前八問答明其斷善. 下一問答明

其生善. 迦葉先問何時當生. 下佛答中初對

前問正明生時. 或初入獄怖畏時生. 或出地

獄罪盡時生. 善有三下彰彼善根得生所由.

經數:一七六四

經名:大般涅槃經義記卷第九

頁數:八六八

上	欄

由過去善所生當果不斷故生. 先擧三善. 次

列三名. 過去善因雖復盡滅果報未就是故

不名斷過去果彰所不斷. 由此不斷當善得

生. 斷三世因名斷善者擧其所斷顯所不斷.

義如上釋. 斷其過去生現之義名斷過因. 現

不起故不能生後名斷現因. 後不生故復不

生後名斷來因. 唯斷此因不斷過家當來之

果. 故善得生自下第三答上問中今欲問

陰而我無智如是甚深唯佛境界下明如來善

知諸陰以答其問. 此是如來隨自意語不與

他共. 是故迦葉乃至精進菩薩不知. 唯佛境

界. 辨此何爲. 爲彰如來智德淵深所知獨絶.

令彼闡提於佛義法仰推成信. 文中有二. 一

明佛能知佛性五陰. 二我終不與世間淨下

明佛能知法相五陰. 知佛性陰爲化闡提令

生信解. 知法相陰爲化闡提令修治行. 佛性

陰中要唯有三. 一不善五陰. 二善五陰. 三佛

果五陰. 細分有七. 始從常沒乃至第七水陸

俱行. 法相陰中粗分有二. 一凡. 二聖. 細分有

四. 一知染果. 二知染因. 三知淨果. 四知淨因.

具知此等名知諸陰佛性陰中文別有六.

一約四答辨性體狀. 二約三語彰性分齊. 三

約一語明性周盡. 四約七語明說性意. 五重

約如來隨自意語明性淵深唯佛獨知餘人

不測去人取謗. 六約虛空辨性同異遣人耶

執. 此六段中初二一對爲化闡提令生信解.

於中初段廣就四答辨性體狀化令生解. 後

段明性唯佛獨知乃至十住菩薩不了. 令彼

闡提自捨己執仰推成信. 次二一對爲化闡

中	欄

提令起願心. 於中初段明陰界入攝性周盡示

其心處. 後段明佛說性之意爲令闡提知佛

說意捨過趣心. 後二一對爲化闡提令離邪

過. 於中初段重約如來隨自意語明其佛性

唯佛獨知餘人不測誠勸捨謗. 故下文中明

說定有及與定無悉皆名爲謗佛法僧令人捨

遠. 後段約空辨性同異令捨邪解就初段

中先問後答. 問中迦葉乘前所明斷善根義.

卽就其人以1問佛性. 令斷善人於己身性生

信解故. 於中有二. 一就時徵問. 性爲過去未

來現在. 二如來亦說佛性六下就人徵問. 問

一闡提佛性有無. 此佛別答. 宣審記知. 前中

初言若斷三因名斷善根牒佛前言. 斷善根

人卽有佛性牒佛上語. 下就徵問. 如是佛性

爲過爲現爲是未來爲遍三世進退審定. 下

就設難. 若過徵前. 云何名常以理徵責. 謝往

之法何得稱常. 佛性亦常當知非過以理驗

非. 以理測尋未敢專決是以言亦. 若未牒前.

云何名常以理徵責. 現無當有何得名常. 何

故已下遮佛無常成非未來. 如來若說性是

無常故在未來. 無常不定何故佛說一切衆

生必定當得此反徵也. 若必定得云何言斷

順以難之. 定得之法體卽常住. 云何說言

闡提現斷令在未來. 但令未來卽是現斷故

爲此徵. 若現牒前. 復云何常以理徵責. 現起

之法本無今有已有還無故不名常. 何故已

下遮佛無常成非現在. 若言無常遷轉不定

何故復言常而可見上來第一就時徵問.

自下第二就人徵問難彼闡提有無之義. 於

下	欄

中先擧如來所說六種佛性. 若斷善下就人

設難. 前中如來說性有六牒佛上言. 佛前第

七功德之中說斯六種故今牒之. 下列其名.

名如上釋. 此明因性故隱我樂. 義如上解. 下

文具就五種六種七種佛性明闡提人有無之

義. 今但擧六. 言略故爾. 就人難中若斷善根

有佛性者不名斷善執有徵無. 若無佛性云

何復言一切皆有執無徵有. 若言佛性亦有

亦斷云何說常雙牒以徵. 有而可斷便同有

爲云何說常下佛答之. 先立四答. 後就辨

性. 明四答中先擧. 次列下辨其相. 定中初問

次辨後結. 辨中五句前二世俗因果法定. 後

三出世因果法定. 分別答中初問次辨. 於中

且就四諦辨之. 是名下結. 隨問以答中答初問次

辨. 四句兩對. 一說無常. 二隨問以答. 三說法

燒. 四隨問以2答. 一門略而不辨. 十力已下

就前四答以辨佛性. 文別有四. 第一就其分

別答門明性體狀. 二就置答破離偏著. 三迦

葉白云何名因亦過去下重顯向前分別中

義. 四衆生佛性非有無下. 重顯向前置答中

義. 就初段中要分爲二. 一就如來後身佛性

以答前問二就九住已還佛性收答前問. 細

分有四. 一就如來後身佛性明闡提人有無

之義答上後問. 二如來佛性非過去下就彼

如來後身佛性明是三世非三世義答上初

問. 三九住下明九地下所有佛性有是三世

非三世義答上初問. 乘前便故先以論之. 四

是五種下就九地下所有佛性明闡提人有無

之義答上後問初中有三. 一明如來佛性

經數:一七六四

經名:大般涅槃經義記卷第九

頁數:八六九

上	欄

體狀. 二明後身佛性體狀. 三雙就前二明闡

提人有無之義. 初中十力四無畏等彰其性

體. 則有七事辨其性義. 先擧次列. 不1還名

常自在曰我. 永安稱樂. 無垢曰淨. 離妄名眞.

不虛曰實. 體順稱善. 准後此中更應立一名

曰全見. 文略不辨. 是名下結. 第二段中亦應

先出後身性體. 然後辨義. 體略不論. 今唯辨

義. 後身有六標別擧數. 十地學窮名曰後身.

理性一味上下義齊. 行性差殊前後不等. 今

論行性. 十地劣佛故但說六. 次列其名. 常淨

眞實及善同前. 我之與樂理實齊有. 隨義隱

顯. 在因不說. 何故如是. 此如上釋. 我是佛義

在因不論. 樂者是其涅槃之義. 據相斷結名

爲涅槃因中亦有. 樂隨涅槃亦通在因. 故上

文說菩薩涅槃有樂有淨. 就實諸佛不生煩

惱方名涅槃. 樂隨涅槃唯在佛果. 今從後義

故不說樂. 後身菩薩於己佛性十分見一故

名少見. 是名下結. 第三段中如汝先問斷善

根人有佛性者牒其問辭. 亦有如來後身佛

性明其有也. 是二佛性障未來故得名爲無

彰其無義. 定得名有釋成有義. 無義已顯不

勞更釋. 是名下結. 此初段竟第二段中文

別有四. 一局明如來果德佛性非是過去未

來現在證實返望. 由來無相知復約何宣說

三世. 故非過去未來現在. 二局明後身已上

佛性現在未來. 經釋可知. 三就佛佛性始終

通論地前名因. 初地已上隨分剋證通名爲

果. 如來未得阿□菩提佛性因故亦過等者

地前佛性隨妄流轉故是過去未來現在. 果

中	欄

則不爾有是三世非三世者初地已上不同地

前一向三世故言不爾. 十地已還是其三世

漸次證故. 至佛則非義如前解. 四就後身菩

薩佛性始終通論. 亦解行前名爲性因. 地上

名果. 後身性因亦過去等. 義如前釋. 果亦如

是同前因也. 此第二竟

第三段中三階論之. 九地一階. 六七八地爲

第二階. 五地至初爲第三階. 就初階中九住

有六標別擧數. 次列其名. 五種如前. 言可見

者先已聞知. 不久眼見故曰可見. 下就此性

約時分別. 地前名因. 地上名果因是三世. 果

亦如是. 第二階中八住至六佛性五事標別

擧數. 次列其名. 眞實淨善可見同前. 略不說

常. 何故而然. 此亦是其隱顯言耳. 如上文說

常者是其法身之義. 佛及後身眼見佛性顯

法成身. 常隨法身故彼有之. 九地菩薩雖未

眼見聞見明了. 知如來藏是己自體攝法成

身. 常隨法身彼亦有之. 八地已還未得同彼

故不說常. 若爾何故得說善淨及與眞實. 解

亦有以. 依上文說淨是法義. 法寶義寬. 上下

同依. 淨隨法說故通不局. 問曰若淨義通上

下皆名淨者. 如地經說前之七地行於染淨

菩薩之道不名純淨. 今此何故一向名淨. 彼

據行修前之七地功用未息有淨不淨. 今依

此經淨是法義. 法義該通. 淨亦如之. 眞之與

實是實諦義. 實諦理通. 眞實隨之義無所局.

善者是其聖道之義. 五地已前波若未明順

忍不極細慢猶在名善不善. 六地已上波若

深明細慢已盡故唯名善. 今論八地至六地

下	欄

性. 故雖無常而有淨善及與眞實. 下就此性

約時分別. 地前名因. 地上名果. 因是三世. 果

亦如之. 義同前釋. 第三階中五地至初佛性

五事標別擧數. 次列其名. 淨及眞實可見同

前. 善不善者. 於此位中漸修聖道隨分離過

故名爲善. 破有未窮細慢未盡故名不善. 亦

應宣說因是過去未來現在果亦如是. 類前

可知. 略不具論. 此第三竟自下第四就九

地還所有佛性明闡提人有無之義. 先牒前

性. 是五種者牒前兩種五種佛性. 六種性者

牒前九地六種佛性. 後身六種此不須. 牒前

第二中已擧後身六種佛性明闡提人有無義

竟. 此何須牒. 七種佛性亦不須牒當是□者

乘勢擧來不須所以. 亦同向者後身六種. 下

就所牒明闡提人有無之義. 當得名有. 略不

說無上來第一就分別答明性體狀. 自下

第二就其置答破離取著. 於中初先略就置

答破定有無. 迦葉言下問答重顯. 迦葉先問.

我聞不答乃名置答今何緣答名置答. 下

佛爲釋. 我亦不說置而不答乃說置答. 反其

所聞. 如是置下正爲辨釋. 有二總擧. 遮止莫

著明其二名. 謂遮取無莫聽著有. 下釋如是

無勞異解. 以是下結自下第三重顯向前

分別中義. 於中有四. 一顯前三世非三世義.

二須陀斯陀斷少已下顯上闡提有無之義.

三未來云何能生善下重顯後段. 四若言五

陰是佛性下重顯初段. 就初段中迦葉先問.

云何因是過現未來. 果亦過去現在未來. 亦

非過去現在未來. 佛答有二. 一正對前問明

經數:一七六四

經名:大般涅槃經義記卷第九

頁數:八七○

上	欄

因三世果通是非. 二從一切無明已下辨出

法體. 前中初言五陰二種總以標擧. 因果列

名. 此如上釋. 地前名因. 地上名果. 下就此二

約時分異. 因是過去現在未來地前之性. 果

亦過去現在未來謂從初地乃至十地. 亦非

過去現在未來所謂佛果. □如上釋下出

體中先法後喩. 法中一切無明等結悉是佛

性辨出向前三世因體. 何以下釋. 此雖煩惱

佛性因故名爲佛性. 此初地上佛性家因名

佛性因. 從無明等得善五陰是名佛性辨出

向前三世果體. 從善五陰獲得菩提辨出向

前非三世果喩中有二. 一約血乳生出血

乳. 明不善陰生善五陰. 是故我先說生佛性

如雜血乳辨法同喩. 是從不善生善陰故. 佛

於此經先明三乘. 同性之中說生佛性. 如雜

1血者已下約喩顯法. 血者卽是無明行等約

喩以顯不善五陰. 乳卽善陰約喩以顯善五

陰也二約精血成身之喩明從不善及善五

陰得果五陰. 於中初法次喩後合. 法中是故

我說從惱及善五陰得菩提者. 從善不善二

種五陰得佛果故. 佛說從惱及善五陰得菩

提也. 喩中初言如衆生身喩菩提果. 皆從精

血喩從煩惱及善五陰而得果也. 合文可知

上來第一顯前三世非三世義自下第二顯

前闡提有無之義. 先明現無. 迦葉白下彰

其當有. 前中先擧五種善性從須陀洹乃至

如來爲彰闡提現在所無. 故偏擧善. 此中所

辨與上少異. 上明三乘同性之中說聲聞性

如出血乳. 緣覺如酪. 菩薩之人如生熟蘇. 佛

中	欄

如醍□. 今此所說開始合終皆得無傷. 問曰

諸處多以緣覺共聲聞合. 今有何義緣覺之

人與菩薩人合爲熟蘇. 釋言緣覺其心狹劣

與聲聞同. 是故餘處與聲聞合. 今以緣覺一

向無退與菩薩同. 故與菩薩同爲熟蘇. 下約

此性明闡提人現障故無. 初法次喩後合下

結明當有中迦葉先問. 五六七等若未來

有現在便無. 云何說言斷善有性. 佛答有二.

一望果陰明一闡提未來斷惑得了了見故說

爲有. 二是故下望善五陰明一闡提未來佛

性還生善根故說爲有. 前中初喩有過去業

現在得果. 喩明闡提富得名有. 闡提未來修

善五陰名過去業. 得果五陰名得果報. 有未

來下喩明闡提現在未得. 有未來業喩闡提

人當起善陰. 以未生故終不生果喩闡提人

過去未終善五陰故現在未得佛果五陰. 下

合顯法. 有現煩惱明非現得合未來業以不

生生故終不生果. 若無煩惱一切應當了了

見性明闡提人當見名有. 合有過業現得受

報自下第二以生當善說性爲有. 2是斷

善人以現煩惱能斷善根明現不生. 未來性

力還生善根彰生在當. 此第二竟自下第

三重顯向前後段中義. 迦葉初問. 未來云何

能生善根. 下佛答之. 先立二喩. 未來燈日雖

復未生亦能破闇是一喩也. 現雖未生當能

破之. 未來之生能生衆生是二喩也. 十二緣

中未來生支能生衆生. 次合後結自下第

四重顯向前初段中義. 初迦葉問. 向前宣說

三種五陰以爲佛性若陰是性性便是內. 云

下	欄

何說言性非內外. 次佛答之. 先呵失意. 我先

不說衆生佛性爲中道者爲之辨釋. 如來前

於師子品中廣解佛性爲中道義故今指之.

此明佛性雖就陰論非令同陰. 故非內外名

爲中道. 迦葉下復彰已問意. 我不失意幡對

前呵. 直以衆生於中不解故發斯問對佛說

中彰已問意. 如來下復顯已說意. 衆生不解

卽是中道就妄顯眞. 不解之情體是中道或

解不解明諸衆生迷悟不等. 爲對不解顯已

說意. 所以擧之. 我爲衆生得開解故說非內

外明已語意. 何以下釋. 先徵後辨. 文有七番.

一就五陰宣說中道. 第二就其十二入法. 第

三就其內外道法. 四就佛色心. 五就內思及

與聞法. 六就檀行及餘五度. 七就譬喩. 文別

可知. 七中第一第二第七就不善陰以明中

道. 第三第五及第六番就善五陰以明中道.

第四一番就佛五陰以明中道. 於一一中皆

先擧邊後□說中. 上來四段合爲第三重顯

向前分別中義自下第四重顯向前置答中

義. 於中有二. 一明佛性非有非無. 二有人問

下約理破情. 亦得名爲破情顯理. 成前遮止

莫著之義. 初中復二. 一約法報二種佛性明

非有無. 二亦有無下偏就報佛一種佛性明

非有無. 法報兩性云何非有而復非無. 汎解

有二. 一就體說之. 法佛之性本有法體. 如□

中金名爲非無. 報佛之性本無法體. 但有方

便可生之義. 如子中樹說爲非有. 此之一義

如下文說. 二約對辨. 如此中說法佛之性是

可見有. 不同虛空不可見有故名非有. 報佛